Birt þann 5. maí , 2013 | Höfundur : Nörd Norðursins Ókeypis myndasögudagurinn 2013 [ MYNDIR ] Ljósmyndari frá Nörd Norðursins skellti sér á Ókeypis myndasögudaginn hjá Nexus í gær . Klukkan var orðin eitthvað yfir tvö þegar hann mætti og meira en klukkutíma síðan að viðburðurinn byrjaði , þrátt fyrir það var enn nokkuð löng röð fyrir framan Nexus á Hverfisgötunni . Fréttastofa RÚV og Stöð 2 litu einnig við fyrr um daginn og ræddu við nokkra flotta myndasögunörda . Að venju fengu allir ókeypis myndasögublöð og var úr mörgum titlum að velja . Þar var m.a. nýjasta tölublaðið af ÓkeiPiss , Súperman myndasaga , Strawberry Shortcake , The Simpsons , The Walking Dead , Mass Effect og fleira . Við þökkum Nexus fyrir skemmtilegan og vel heppnaðan Ókeypis myndasögudag !